На основу члана 39. став (2) и члана 82. став (2) Закона о локалној самоуправи („Службени гласник Републике Српске“ број: 97/16 и 36/19), члана 39. став (2) и члана 90. став (2) Статута Града Бијељина („Сужбени гласник Града Бијељина“ број: 9/17), Скупштина Града Бијељина на сједници одржаној дана\_\_\_\_\_\_\_ 2019. године, донијела је:

**О Д Л У К У**

**О СУБВЕНЦИОНИСАЊУ ТРОШКОВА ПРЕВОЗА УЧЕНИКА ОСНОВНИХ ШКОЛА НА ПОДРУЧЈУ ГРАДА БИЈЕЉИНА У ШКОЛСКОЈ 2019/2020. ГОДИНИ**

Члан 1.

Овом Одлуком утврђују се услови, начин и висина субвенције трошкова превоза ученика основних школа на подручју Града Бијељина за друго полугодиште школске 2019/2020. године.

Члан 2.

Град Бијељина ће субвенционисати трошкове превоза ученика основних школа на подручју Града Бијељина који до школе путују са удаљености веће од четири километра.

Субвенција трошкова превоза ученика из става (1) овог члана се врши за друго полугодиште школске 2019/2020. године, сразмјерно броју радних дана до завршетка наставне године.

Средства за исплату субвенција трошкова превоза ученика, неопходна за реализацију ове Одлуке, планирана су и обезбијеђена буџетом Града Бијељина за 2020. годину.

Члан 3.

Субвенционисање трошкова превоза ученика основних школа за временски период наведен у члану 1. ове Одлуке, вршиће се у износу од 20.00 КМ са ПДВ-ом, по ученику мјесечно, и то:

1. превознику са којим су основне школе закључиле уговор о превозу ученика

и

1. родитељима ученика који самостално превозе своју дјецу.

Члан 4.

Основне школе са сједиштем на подручју Града Бијељина, које су закључиле уговоре о превозу ученика са овлаштеним превозницима, у сврху обрачуна трошкова превоза треба да у року од пет дана од дана ступања на снагу ове Одлуке доставе надлежном одјељењу Градске управе Града Бијељина овјерене спискове ученика који садрже име и презиме ученика путника, релацију на којој ученик путује и удаљеност са које ученик путује у школу.

Основне школе које нису закључиле уговор са превозником из разлога што није могуће организовати јавни превоз ученика, доставиће посебан списак ученика чији превоз родитељи сами организују, са подацима о ученицима путницима као у ставу (1) овог члана.

У слчају из става (2) овог члана, основна школа је дужна надлежном одјељењу Градске управе Града Бијељина доставити списак једног од родитеља/старатеља/ ученика путника који самостално организују превоз своје дјеце са подацима: име и презиме родитеља /старатеља/, адресом пребивалишта, те подацима о текућем рачуну на који ће се вршити исплата субвенција.

За тачност ових података одгворан је директор школе који својим потписом и печатом школе овјерева спискове.

Члан 5.

Извјештаје превозника о броју издатих мјесечних карата, броју радних дана у мјесецу и пређеној километражи превозници су дужни достављати надлежном одјељењу Градске управе Града Бијељина (у даљем тексту: надлежно одјељење) у року од седам дана по истеку мјесеца у коме је вршен превоз ученика.

Изузетно од става (1) овог члана превозници ће спискове ученика са назнаком релација на којима врше превоз ученика путника доставити надлежном одјељењу у року од седам дана од дана ступања на снагу ове Одлуке, а по позиву надлежног одјељења.

Члан 6.

Основ за исплату субвенција родитељима за превоз ученика путника је списак из члана 4. став (2) ове Одлуке.

Исплата субвенције за превоз ученика путника из става (1) овог члана вршиће се уплатом на текући рачун родитеља /старатеља/.

Члан 7.

У складу са овом Одлуком, овлашћује се Градоначелник Града Бијељина да са превозницима и родитељима ученика који самостално организују превоз своје дјеце, закључи уговоре којима ће се детаљније регулисати међусобна права и обавезе.

Члан 8.

Ова Одлука ступа на снагу осмог дана од дана објављивања у „Службеном гласнику Града Бијељина“, а примјењиваће се почев од 01. фебруара 2020. године.

СКУПШТИНА ГРАДА БИЈЕЉИНА

Број:

Бијељина

Датум: Предсједник Скупштине Града Бијељина

Славиша Марковић

**О б р а з л о ж е њ е**

**уз Одлуку о субвенционисању трошкова превоза ученика основних школа на подручју Града Бијељина за друго полугодиште у школској 2019/2020. години**

Ⅰ ПРАВНИ ОСНОВ ЗА ДОНОШЕЊЕ ОДЛУКЕ

Правни основ за доношење Одлуке о субвенционисању трошкова превоза ученика основних школа на подручју Града Бијељина за друго полугодиште у школској 2019/2020. години садржан је у:

* + члану 39. став (2) Закона о локалној самоуправи („Службени гласник Републике Српске“ број: 97/16 и 36/19), који прописује да Скупштина јединице локалне самоуправе у оквиру својих таксативно наведених надлежности, између осталог доноси и одлуке и друге опште акте и даје њихово аутетично тумачење.
  + члану 82. став (2) Закона о локалној самоуправи („Службени гласник Републике Српске“ број: 97/16 и 36/19), који прописује да: “Скупштина јединице локалне самоуправе доноси статут, пословник, одлуке, рјешења, закључке, препоруке, резолуције, стратегије, планове и програме.“
  + у члану 39. став (2) тачка 2) Статута Града Бијељина („Службени гласник Града Бијељина“ број: 9/17) који прописује да Скупштина Града као представнички орган, орган одлучивања и креирања политике Града, у оквиру свог дјелокруга, доноси и одлуке и друге опште акте и даје њихово аутетично тумачење.

-у члану 90. став (2) Статута Града Бијељина („Службени гласник Града Бијељина“ број: 9/17) који прописује да Скупштина Града доноси статут, пословник, одлуке, рјешења, закључке, препоруке, резолуције, стратегије, планове и програме

ⅠⅠ РАЗЛОЗИ ЗА ДОНОШЕЊЕ ОДЛУКЕ

Члан 49. Правилника о нормативима и стандардима за финансирање основних школа („Службени гласник Републике Српске“, број: 74/19) прописује да средства за финансирање трошкова превоза ученика који до школе путују са удаљености веће од четири километра обезбјеђује Влада, у складу са Законом.

Основни и суштински разлог за доношење Одлуке о субвенционисању трошкова превоза ученика основних школа на подручју Града Бијељина за друго полугодиште у школској 2019/2020. години јесте чињеница да Влада Републике Српске, односно Министарство просвјете и културе не обезбјеђује средства за финансирање трошкова превоза ученика који до школе путују са удаљености веће од четири километра у пуном износу тако да Градска управа Града Бијељина овом Одлуком партицпира и субвенционише трошкове превоза.

Намјера је да се доношењем Одлуке осигура и подржи принцип бесплатног основног образовања како се не би погоршавала тешка социо – материјална ситуација родитеља чија су дјеца принуђена да користе услуге превоза.

Имајући у виду да Министарство просвјете и културе Републике Срспке није обезбиједило у цијелости средства за превоз ученика путника, предлаже се субвенционисање трошкова превоза ученика основних школа у другом полугодишту школске 2019/2020. године, сразмјерно броју радних дана, износом од 20,00 КМ са ПДВ-ом, на начин како је то прописано самом Одлуком и закљученим уговорима са превозницима и родитељима.

ⅠⅠⅠ ФИНАНСИЈСКА СРЕДСТВА

За реализацију ове Одлуке у Буџету града Бијељина за 2020. годину планирана су средства у износу од 120.000,00 КМ, буџтска позиција „Суфинансирање превоза“, економски код 415200.

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ