ПРИЈЕДЛОГ

На основу члана 39 став 2 тачка 37) Закона о локалној самоуправи (,,Службени гласник Републике Српске“, број 97/16), члана 47 став 1 Закона о уређењу простора и грађењу („Службени гласник Републике Српске“, број 40/13, 106/15 и 3/16) и члана 39 став 2 тачка 43) Статута Града Бијељина (,,Службени гласник Града Бијељина“, број 9/17), Скупштина града Бијељина на својој \_\_\_ сједници одржане дана \_\_\_\_\_\_ донијела је

**ОДЛУКУ**

**О УТВРЂИВАЊУ НАЦРТА ИЗМЈЕНЕ ДИЈЕЛА РЕГУЛАЦИОНОГ ПЛАНА**

**„МЗ ДАШНИЦА“ У БИЈЕЉИНИ**

Члан 1.

Утврђује се Нацрт измјене дијела Регулационог плана „МЗ Дашница“ у Бијељини израђен од стране носиоца израде планског документа, Ј.П. „Дирекција за изградњу и развој града“ Д.О.О. Бијељина, децембар 2019. године.

Члан 2.

Нацрт измјене дијела Регулационог плана „МЗ Дашница“ у Бијељини садржи текстуални и графички дио.

1. Текстуални дио нацрта плана састоји се од сљедећих поглавља:
2. Уводни дио,
3. Стање организације, уређења и коришћења простора,
4. Потребе, могућности и циљеви организације, уређења и коришћења простора,
5. План организације, уређења и коришћења простора,
6. Одредбе и смјернице за провођење плана
7. Графички дио плана састоји се од сљедећих графичких прилога:
8. Копија катастарског плана,
9. Извод из документа просторног уређења вишег реда,
10. Инжењерско – геолошка карта,
11. Валоризација и спратност постојећег грађевинског фонда,
12. Намјена постојећег грађевинског фонда,
13. Извод из Регулационог плана „МЗ Дашница“ у Бијељини,
14. План просторне организације,
15. План саобраћајне инфраструктуре,
16. План парцелације,
17. План регулационих и грађевинских линија,
18. Хидротехничка инфраструктура,
19. Електроенергетска и тт инфраструктура

Члан 3.

Нацрт измјене дијела Регулационог плана „МЗ Дашница“ у Бијељини, након усвајања ове одлуке, биће изложен на јавни увид у просторијама Одјељења за просторно уређење Градске управе Града Бијељина, просторијама Ј.П. „Дирекција за изградњу и развој града“ Д.О.О Бијељина и у галерији Центра за културу у Бијељини у трајању од 30 дана.

Члан 4.

Носилац припреме плана, Одјељење за просторно уређење, обавијестиће јавност о мјесту, времену и начину излагања утврђеног нацрта плана путем огласа који ће бити објављен у два средства јавног информисања, најмање два пута, с тим да ће се прво обавјештење објавити осам дана прије почетка јавног увида, а друго 15 дана од почетка излагања нацрта документа просторног уређења на јавни увид.

Члан 5.

Ова одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_ 2019. године СКУПШТИНЕ ГРАДА БИЈЕЉИНА

Славиша Марковић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39 став 2 тачка 37) Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе врши и друге послове утврђене законом и статутом.

Чланом 47 став 1 Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да надлежна скупштина на приједлог носиоца припреме утврђује нацрт документа просторног уређења и мјесто, вријеме и начин излагања тог нацрта на јавни увид.

Чланом 39 став 2 тачка 43) Статута Града Бијељина (,,Службени гласник Града Бијељина“, број 9/17) је прописано да Скупштина града врши и друге послове утврђене законом и статутом.

**РАЗЛОЗИ ЗА ДОНОШЕЊЕ ОДЛУКЕ**

Након што је донесена одлука о приступању изради измјене дијела Регулационог плана „МЗ Дашница“ у Бијељини, Одјељење за просторно уређење, као носилац припреме спровело је све законске процедуре за припрему нацрта плана.

Најприје је у законском року именован Савјет плана ради укупног праћења израде документа просторног уређења, вођења јавне расправе и усаглашавања ставова и интереса зависно од потребе, обима и врсте документа.

Путем јавног позива позвана су заинтересована лица да овом органу доставе приједлоге и сугестије за планска рјешења у обухвату измјене дијела Регулационог плана „МЗ Дашница“ у Бијељини. Достављени приједлози и сугестије су прослијеђени Ј.П. „Дирекција за изградњу и развој града“ Бијељина, носиоцу израде плана.

Носилац израде плана је након тога утврдио приједлог планских рјешења до којих се дошло у току израде плана. Приједлог планских рјешења је достављен институцијама и правним лицима у чијој надлежности је инфраструктура (водоводна, путна, електроенергетска, поштанска, телекомуникациона и др.), заштита културно-историјског и природног насљеђа, противпожарна заштита, заштита животне средине, управљање комуналним отпадом, управљање пољопривредним земљиштем, сеизмолошка дјелатност и сл. и члановима Савјета. Мишљења су доставили Одјељење за експлозивне материје и послове заштите од пожара при Министарству унутрашњих послова Републике Српске, А.Д. „Комуналац“ Бијељина из Бијељине и Ј.У. „Воде Српске“ Бијељина из Бијељине. Достављена мишљења су достављена носиоцу израде плана.

Стручној расправи која је одржана 17.12.2019. године, присуствовало је 12 представника институција и правних лица.

О мишљењима институција и правних лица носилац израде плана је заузео став који је разматран на стручној расправи и сједници Савјета, након чега је израђен нацрт плана.

Узимајући у обзир све напријед наведено нацрт плана је достављен Скупштини града на утврђивање.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбијеђена су буџетом Града Бијељина.

НАЧЕЛНИК ОДЈЕЉЕЊА

Миладин Ракић, дипл. инж. саобраћаја